b'\n_START_ARTICLE_\nKrigsskipet Zhongshan-episoden\n_START_PARAGRAPH_\nKrigsskipet Zhongshan-episoden (kinesisk: \xe4\xb8\xad\xe5\xb1\xb1\xe8\x88\xb0\xe4\xba\x8b\xe4\xbb\xb6; pinyin: Zh\xc5\x8dngsh\xc4\x81n Ji\xc3\xa0n Sh\xc3\xacji\xc3\xa0n), eller 20. mars-hendelsen, var et mulig komplott mot Chiang Kai-shek den 20. mai 1926 i Kina. Hjernen bak planen, som skal ha g\xc3\xa5tt ut p\xc3\xa5 \xc3\xa5 kidnappe Kuomintanglederen, skal ha v\xc3\xa6rt krigsskipet \xc2\xabZhongshan\xc2\xbbs kaptein Li Zhilong._NEWLINE_Episoden utl\xc3\xb8ste en politisk drakamp mellom det kinesiske kommunistparti og venstrefl\xc3\xb8yen av Kuomintang under Wang Jingwei p\xc3\xa5 den ene side mot Chiang Kai-shek og Kuomintangs h\xc3\xb8yrefl\xc3\xb8y p\xc3\xa5 den annen. Den endte da Chiang Kai-shek ble partisjef for Kuomintang og dessuten den \xc3\xb8verste milit\xc3\xa6re leder for samtlige h\xc3\xa6ravdelinger som gikk sammen om Nordekspedisjonen i 1926 og 1927.'